Source: http://ehmmsa.nmhh.hu/definitions&ch=8
Timestamp: 2020-07-14 22:36:59
Document Index: 6916991

Matched Legal Cases: ['§ 8', '§ 5', '§ 12', '§ 19', '§ 72', '§ 42', '§ 75', '§ 77', '§ 78', '§ 79', '§ 80', '§ 51', '§ 79']

A B C E F H I K L M N P R S T U
Bérelt vonal 2004. I. 01 - 2011.VIII.02.
Forrás: 2003. évi C. törvény az elektronikus hírközlésről 188.§ 8.
2001. XII. 23 - 2003. XII.31.)
Azokat a távközlő eszközöket jelenti, melyek a hálózati végpontok között transzparens átviteli kapacitást biztosítanak, de nem tartalmazzák a felhasználó által vezérelhető kapcsoló funkciókat.
Forrás: 2001. évi XL. törvény a hírközlésről 110.§ 5.
1997. VIII. 16 - 2001. XII. 22.
A belföldi-belföldi vagy külföldi-belföldi szolgáltatás-hozzáférési pontokat összekötő áramkör szakaszok együttese átlátszó átviteli kapacitással, amely magában foglalja az átviteli utakat, a szolgáltatás-hozzáférési pontokat, valamint a vizsgáló hozzáférési pontokat, de nem tartalmaz a felhasználó által vezérelhető kapcsolóberendezést. (A szolgáltató alkalmazhat a bérelt vonali összeköttetésben általa vezérelt kapcsolóberendezést.).
Forrás: 1992. évi LXXII. törvény a távközlésről Melléklet 3.
1993.VII.01 - 1997.VIII.15.
Belföldi vagy nemzetközi és belföldi szolgáltatás-hozzáférési pontokat (távközlő berendezéseket) összekötő áramkörszakaszok együttese, amely csak az átviteli utakat, hozzáférési pontokat (interfész), valamint a vizsgáló hozzáférési pontokat tartalmazza, és a jelek irányítása nélkül létesít kapcsolatot.
Berendezés engedélyezés Forgalomba hozatal, rendszeresítés vagy egyedi alkalmazás céljára közcélú vagy különcélú (aktív vagy passzív) távközlő eszköz, vezetékes vagy vezeték nélküli hálózat igénybevételi lehetőségét engedélyező határozat (típus vagy egyedi berendezés engedélyezés).
2001. február 1-től kezdődően a 3/2001. (I. 3.) MeHVM rendelet alapján megszűnt a berendezés engedélyezés.
Berendezések helyszíni ellenőrzése Hatóság által az elektronikus hírközlő végberendezés, rádióberendezés, EMC berendezéseknek kötelező szabványokban foglaltak megfelelőségének - helyszínen történő - vizsgálata.
Biztosi intézkedés A Biztos eljárása nem hatósági eljárás, hatósági hatáskört nem gyakorolhat. A Biztos kizárólagos eljárása a panasz tárgyában a) ha a panasz a médiatartalom-szolgáltató tevékenysége során több esetben felmerülő vagy több médiatartalom-szolgáltató tevékenysége során jelentkező, érdeksérelmet okozó tevékenységre irányul, és b) ha a panasz tárgyát képező érdeksérelem a nézők, hallgatók, olvasók jelentős részét érinti.
Biztosi intézkedés a Szolgáltató bevonásával A Biztos olyan intézkedése, amikor a panasz útján tudomására jutott, érdeksérelem kivizsgálása érdekében bármely elektronikus hírközlési szolgáltatótól az érdeksérelemmel összefüggő adat szolgáltatását kéri.
CB engedély Hatósági határozat, mely a 27 MHz-en működő nem professzionális célú rádió-berendezés működtetését és használatát engedélyezi, ha a berendezés előzőleg a kötelező szabványokban előírtak teljesítésére vonatkozó megfelelőségi vizsgálatokon alkalmasnak bizonyult.
A 144/1994. (XI.15.) Korm. Rendelet H25. pontja alapján 2001. december 31-én megszűnt a CB engedélyezés.
Csomópont 1993.VII.01 - 2001.XII.22.
Forrás: 1992. évi LXXII. törvény a távközlésről Melléklet 4
Egyetemes postai szolgáltatás A postai szolgáltatás azon alapvető és tömeges köre tartozik ide, amelyet az állam minden polgára számára köteles biztosítani meghatározott minőségben és megfizethető ár ellenében.
Egyetemes postai szolgáltatást nem helyettesítő postai szolgáltatás 2013. VII.01-től
Bármely postai küldeménnyel kapcsolatos azon postai szolgáltatás, amely nem tartozik az egyetemes postai szolgáltatást nem helyettesítő postai szolgáltatások közé (futárposta, expressz szolgáltatás, nemzetközi EMS és speciális többletszolgáltatás), valamint a postai szolgáltató nem egyetemes postai szolgáltatási kötelezettséggel nyújtja azokat. Engedélyköteles.
Forrás: A postai szolgáltatásokról szóló 2012. évi CLIX törvény 6.§ (1)
Elektronikus hírközlési építmény 2004.I.01-től
Elektronikus hírközlési nyomvonalas és nyomvonal jellegű létesítmények és egyéb műtárgyak; az elektronikus hírközléshez szükséges olyan sajátos építmények, amelyek magukba foglalják a vezetékekkel és vezeték nélküli összeköttetésekkel összefüggő - burkoló, tartó, védő, jelző, stb. - műtárgyakat, különösen a tartozékokat és a tartószerkezeteket, az antenna-tartószerkezeteket (tornyokat), oszlopokat, alagutakat, kábelszekrényeket, csatornákat, föld alatii és föld feletti jelzőket, védőműtárgyakat.
Forrás: 2003. évi C. törvény az elektronikus hírközlésről 188.§ 12.
Elektronikus hírközlő hálózat 2011.VIII.03-tól
Átviteli rendszerek és - ahol ez értelmezhető - a hálózatban jelek irányítására szolgáló berendezések, továbbá más erőforrások - beleértve a nem aktív hálózati elemeket is -, amelyek jelek továbbítását teszik lehetővé meghatározott végpontok között vezetéken, rádiós, optikai vagy egyéb elektromágneses úton, beleértve a műholdas hálózatokat, a helyhez kötött és a mobil földfelszíni hálózatokat, az energiaellátó kábelrendszereket, olyan mértékben, amennyiben azt a jelek továbbítására használják, a műsorszórásra használt hálózatokat és a kábeltelevíziós hálózatokat, tekintet nélkül a továbbított információ fajtájára.
Átviteli rendszerek és - ahol ez értelmezhető - a hálózatban jelek irányítására szolgáló berendezések, továbbá más erőforrások, melyek jelek továbbítását teszik lehetővé meghatározott végpontok között vezetéken, rádiós, optikai vagy egyéb elektromágneses úton, beleértve a műholdas hálózatokat, a helyhez kötött és a mobil földfelszíni hálózatokat, az energiaellátó kábelrendszereket, olyan mértékben, amennyiben azt a jelek továbbítására használják, a műsorszórásra használt hálózatokat és a kábeltelevíziós hálózatokat, tekintet nélkül a továbbított információ fajtájára.
Forrás: 2003. évi C. törvény az elektronikus hírközlésről 188.§ 19.
Engedélyezés során végzett ellenőrzés A hatóságnak - az elektronikus hírközlési építménynek az építési tevékenység helyszínén, annak környezetében - az építési munkák megkezdése előtt, illetve az építési munkák során az építési engedélyben foglaltaknak a betartását ellenőrző tevékenysége.
Fedélzeti távközlési állomás A mozgószolgálat kisteljesítményű mozgóállomása, amelyet hajón belüli távközlésre, a hajó és mentőcsónakjai vagy mentőtutajai között mentési gyakorlatok vagy műveletek alatt, vontatott vagy tolt hajócsoportokon belüli távközlésre, illetve vontatási vagy lehorgonyzási manőverekre vonatkozó utasítások továbbítására használnak; légi szolgálat kisteljesítményű mozgó állomása, amelyet a légi közlekedési eszköz más légjármű vagy a földi szolgálat felé kapcsolattartásra használ.
Felszólamlás Az előfizetői szerződésből eredő kötelezettségek nem, illetve hiányos teljesítése, vagy annak vélelme esetén a szolgáltatást igénybe vevő részéről történő észrevétel.
Frekvencia 1993.VII.02 - 2001.XII.22.
Az időegység alatti rezgések száma. Egysége a Hertz, jele: Hz.
Forrás: 1993. évi LXII. törvény a frekvenciagazdálkodásról Melléklet 3.
Frekvencia kijelölés (egy rádiófrekvencia vagy csatorna kijelölése) A hatóság valamely rádióállomás részére kiadott határozata, mely meghatározott rádiófrekvencia vagy csatorna előírt feltételek mellett történő telepítésére vonatkozik.
Minőség-felügyeleti ellenőrzés A jogszabályok alapján kötelezően alkalmazni rendelt szabványokban, illetve hatósági engedélyben vagy típusjóváhagyásban megjelölt, továbbá az üzletszabályzatban vagy vállalkozási feltételekben vállalt minőségi feltételek teljesítésének, megfelelőségének és a szolgáltatói kötelezettségek megtartásának vizsgálata.
Mobil rádiótelefon szolgáltatás 2004.I.01-től
Olyan nyilvánosan elérhető telefonszolgáltatás, amelynek során e szolgáltatás nagy térben mozgó bármely előfizetője - mobil rádiótelefon hálózat hálózati végpontján csatlakoztatott - nem helyhez kötött berendezésről indított hívással kommunikálhat egy másik hálózati végponttal, amelynek elérése az ANFT-ben meghatározott választási eljárás útján lehetséges. E szolgáltatás beszédátvitelre, valamint az ehhez kapcsolódó szolgáltatásokra és egyéb szolgáltatásokra (például adatátviteli szolgáltatások, rövid szöveges üzenetküldés, WAP, GPRS alapú szolgáltatások) szolgál.
Forrás: 2003. évi C. törvény az elektronikus hírközlésről 188.§ 72.
2001.XII.23 - 2003.XII.31.
Olyan mobil rádió-távközlési szolgáltatás, amely alapvetően beszédátvitelre szolgál.
Forrás: 2001. évi XL. törvény a hírközlésről 110.§ 42.
Műholdas műsorszóró szolgálat 1997.XII.04 - 1999.XII.31.
Olyan rádió-távközlési szolgálat, amelynél az űrállomás által sugárzott vagy közvetített jelek a nagyközönség általi közvetlen vételre szolgálnak A műholdas műsorszóró szolgálatnál a "közvetlen vétel" kifejezés az egyedi vételre és a közösségi vételre egyaránt vonatkozik.
Forrás: 204/1997. (XI.19.) Korm. rendelet a Frekvenciasávok Nemzeti Felosztási Táblázatának megállapításáról
1994.XI.30 -1997.XII.03.
Olyan rádió-távközlési szolgálat, amelynél az űrállomás által sugárzott, vagy közvetített jeleknek az a rendeltetése, hogy azokat bárki közvetlenül vehesse.
Műholdas szolgálat Olyan rádió-távközlési szolgálat, amely műholdas eszközöket használ.
1993.VII.01 - 2001.XII.22.
Földfelszíni vagy műholdas rendszerrel végzett egyirányú rádiótávközlési eljárás - megfelelő vevőkészülékkel rendelkező elvileg korlátlan számú felhasználónak szánt - hangok, képek vagy egyéb természetű adások továbbítására.
Forrás: 1992. évi LXXII. törvény a távközlésről Melléklet 14.
2004.I.01 - 2007.VII.10.
Földfelszíni vagy műholdas rendszerrel végzett egyirányú - megfelelő vevőkészülékkel rendelkező, elvileg korlátlan számú felhasználónak szánt - rádiótávközlési eljárás hangok, képek vagy egyéb természetű jelek továbbítására.
Forrás: 2003. évi C. törvény az elektronikus hírközlésről 188.§ 75.
Olyan rádiótávközlési szolgálat, amelynek adásai a nagyközönség általi közvetlen vételre szolgálnak; ez a szolgálat magában foglalhatja hangok sugárzását, televíziós vagy egyéb természetű adásokat.
Forrás:15/2012. (XII.29.) NMHH rendelet a nemzeti frekvenciafelosztás megállapításáról
1994.XI.30 - 1997.XI.18.
Olyan rádió-távközlési szolgálat, amelynek adásai arra szolgálnak, hogy azokat általában mindenki vehesse. Ez a szolgálat magában foglalhatja hangok sugárzását, televíziós vagy egyéb természetű adásokat.
Műsorterjesztés 2007. VII.11-től
Bármely átviteli rendszerrel megvalósuló elektronikus hírközlési szolgáltatás, amelynek során a médiaszolgáltató által előállított analóg vagy digitális műsorszolgáltatási jeleket a médiaszolgáltatótól az előfizető, vagy felhasználó vevőkészülékéhez továbbítják, függetlenül az alkalmazott átviteli rendszertől, és technológiától. Műsorterjesztésnek minősül különösen a műsorszórás, a műholddal végzett műsorterjesztés, a hibrid üvegszálas-koaxiális átviteli rendszeren végzett műsorterjesztés, emellett a médiaszolgáltatás Internet Protokoll segítségével történő továbbítása valamely átviteli rendszeren, ha a szolgáltatás jellege, illetve feltételei megegyeznek a műsorterjesztéssel, illetve ez helyettesíti a más módon megvalósított műsorterjesztést. Műsorterjesztésnek minősül az olyan műsorterjesztés is, amelyhez az előfizető külön díj ellenében, vagy más elektronikus hírközlési szolgáltatás díjával csomagban értékesített díj ellenében férhet hozzá. A tíznél kevesebb vevőkészülék csatlakoztatására alkalmas átviteli rendszer segítségével történő jeltovábbítás nem minősül műsorterjesztésnek.
Műsorszolgáltató által előállított műsorszolgáltatási jelek elektronikus úton (műsorszórással vagy műsorelosztás útján) egyidejűleg, változatlanul történő eljuttatása a felhasználó vevőkészülékéhez.
Forrás: 2003. évi C. törvény az elektronikus hírközlésről 188. § 77.
Nagyfrekvenciás jel Nem rádiótávközlési célra használt rádiófrekvenciás jel.
Forrás: 2003. évi C. törvény az elektronikus hírközlésről 188§ 78.
Nagyfrekvenciás mellékhatás 2004.I.01-től
Olyan nagyfrekvenciás jel, amely különféle célú berendezésekben (készülékekben, eszközökben, járművekben stb.) szikrakisülés, gázkisülés vagy félvezetős szabályozás melléktermékeként keletkezik.
Forrás: 2003. évi C. törvény az elektronikus hírközlésről 188.§ 79.
1993. VII.02 - 2001.XII.22.
Olyan nagyfrekveniás jel, amely különféle célú dolgokban (készülékekben, berendezésekben, járművekben stb.) szikrakisülés, gázkisülés vagy félvezetős szabályozás melléktermékeként keletkezik.
Forrás: 2001. évi LXII. törvény a frekvenciagazdálkodásról Melléklet 17.
Nagyfrekvenciás villamos berendezés 2004.I.01-től
Az elektromágneses energia kis térben való előállítására és hasznosítására szolgáló ipari, tudományos, orvosi, háztartási vagy hasonló célú, nem elektronikus hírközlő berendezés.
Forrás: 2003. évi C. törvény az elektronikus hírközlésről 188.§ 80.
Az elektromágneses energia kis térben való előállítására vagy hasznosítására szolgáló ipari, tudományos, orvosi, háztartási vagy hasonló célú nem távközlő berendezés
Forrás: 2001. évi XL törvény a hírközlésről 110.§ 51.
Panaszokkal kapcsolatos ellenőrzés Az előfizető kérelmére, hibás teljesítés bizonyítására, a szolgáltatóval egyeztetett módon és közreműködésével végzett ellenőrző tevékenység.
Spektrum monitoring (frekvencia megfigyelés) A frekvencia használat paramétereinek megfigyelésére szolgáló rádió-mérőszolgálati eljárás. Állandó helyre vagy mozgó gépjárműre telepített antennák segítségével folyamatosan, vagy kellően hosszú időn át a rádióállomások kisugárzott jellemzőit (legtöbbször a térerősséget, frekvenciát, sávszélességet, vagy a modulációs mértéket) mérő tevékenység.
Szakhatósági hozzájárulás A távközlés védelmében kiadott állásfoglalás, melyben az engedélyező szerv meghatározza, hogy milyen jogszabályokat, szabályokat kell betartani, és milyen körülményekre kell tekintettel lenni.
A hatóság 2009. március 1. óta nem végzi a tevékenységet.
Szolgáltatás-hozzáférési pont 1999.VII.28 - 2001.XII.22.
A távközlőhálózat azon pontja, amely más hálózattal való összekapcsolására szolgál.
A távközlőhálózat azon pontja, amely előfizetői berendezések vagy más előfizetői szolgáltatások nyújtását lehetővé tevő berendezések rákapcsolására szolgál.
Forrás: 1992. évi LXXII törvény a távközlésről Melléklet 21.
1997. VIII.16 - 1999.VII.27.
b) Előfizetői szolgáltatás-hozzáfárási pont
Forrás: 1992. évi LXXII. törvény a távközlésről Melléklet 21.
Minden olyan fizikai kapcsolódási pont - a hozzáférés feltételeivel együtt, amely a távközlő-hálózat részét képezi, és lehetővé teszi a távközlő-hálózaton való információcserét.
Forrás:1992. évi LXXII. törvény a távközlésről Melléklet 20.
Távbeszélő állomás bekapcsolás sürgetésére irányuló reklamáció Észrevétel olyan esetben, amikor a szolgáltató a távbeszélő szolgáltatást igénylőnek a távbeszélő állomás felszerelésére, áthelyezésére irányuló igényét az igénybejelentéstől számított 60 napon belül - a szolgáltatónál felmerült okból - teljesíteni nem képes.
Távközlési nyomvonalas és nyomvonal jellegű építmények és egyéb műtárgyak (együtt: távközlési építmények) 2001.XII.23 - 2002.XII.31.
Távközléshez szükséges olyan sajátos építmények, amelyek magukba foglalják a vezetékeket, a vezetékekkel és vezeték nélküli összeköttetésekkel összefüggő - burkoló, tartó, védő, jelző stb. - műtárgyakat, különösen a tartozékokat és a tartószerkezeteket, az antenna-tartószerkezeteket (tornyokat), antennákat, oszlopokat, alagutakat, kábelszekrényeket, csatornákat, föld alatti és föld feletti jelzőket, védőműtárgyakat.
Forrás: 2001. évi XL törvény a hírközlésről 110.§ 79.
1997.VIII.16 - 2001.XII.22.
a) a vezetékeket, a vezetékekkel és vezeték nélküli összeköttetésekkel összefügő - burkoló, tartó, védő, jelző stb - műtárgyakat,
b) azok nyomvonalát (az elméleti tengelyt a terszinten függőleges vetítéssel meghatározó elméleti vonalat), valamint
c) a tartozékokat és a tartószerkezeteket, az antenna-tartószerkezeteket (tornyokat), antennákat, oszlopokat, alagutakat, kábelszekrényeket, csatornákat, föld alatti és föld feletti jelzőket, védőműtárgyakat.
Forrás: 1992. évi LXXII. törvény a távközlésről Melléklet 24.
Távközlő hálózat 1993.VII.01 - 2001.XII.22.
Egymással valósan vagy virtuálisan összekötött távközlő eszközök összessége, amelyen keresztül jel, jelzés, írás, kép, hang vagy egyéb közlemény juttatható el meghatározott szolgáltatás-hozzáférési pontok között egy vagy több útvonalon. Összekapcsolásnak minősül, ha az egymással együttműködni képes távközlő hálózatokat összekötik. Rákapcsolásnak minősül, ha a távközlő hálózathoz - távközlési szolgáltatás céljából - berendezést csatlakoztatnak.
Tervezési adatszolgáltatás A műsorszolgáltatási jogosultsággal rendelkező részére a hatóság által átadott, besugárzási terv készítéséhez szükséges műszaki adatok, irányelvek és előírások.
Tervjóváhagyás vagy tervtárgyaláson való részvétel - tervvéleményezés A hatóságtól később megkérni kívánt elvi, vagy építési engedély alapjául szolgáló építési terv tartalmi, formai és gazdaságossági szempontok szerinti felülvizsgálata és e szempontok összehangolása céljából a hatóság és a távközlési létesítményt építtető, beruházó, kivitelező szervek képviselői közötti egyeztető tárgyalás, különös tekintettel a terv kivitelezhetőségére.
Utóellenőrzés A hatóság ellenőrzési tevékenysége során feltárt hiányosságok megszüntetésének vizsgálata.